Mila Kajas-Virtanen

Mila Johanna Kajas-Virtanen (o.s. Kajas, s. 30. tammikuuta 1972 Lahti) on kilpauransa lopettanut suomalainen taitoluistelija. Hän edusti Lahden Taitoluistelijoita.

Kajas oli kahdestoista Lillehammerin olympialaisissa 1994. MM-kilpailuissa hän sijoittui 18:nneksi 1993 ja 11:nneksi 1994. Vuosien 1991, 1992 ja 1995 MM-kisoissa hän ei selviytynyt vapaaohjelmaan. EM-kilpailuissa hän oli seitsemästoista 1994 ja kymmenes 1996.

Kajas voitti Suomen mestaruuden neljä kertaa. Urheilu-uransa jälkeen hän toimi pitkään Suomen Taitoluisteluliiton tiedottajana.

Kesällä 2003 Kajas toimi Suuri Seikkailu -televisio-ohjelman kolmannen tuotantokauden juontajana. Syksyllä 2013 hän oli yksi Dancing on Ice -televisio-ohjelman tuomareista.  

Kajaksella ja hänen aviomiehellään Jarkko Virtasella on kaksi tytärtä.

Lähteet

Viitteet

Aiheesta muualla 
Yle/Elävä arkisto: Päänahanmetsästäjä Mila Kajas

Suomalaiset taitoluistelijat
Vuonna 1972 syntyneet
Elävät henkilöt